LIL SAN ĠUŻEPP Ta' Jon MEILAK Kont fqajjar Ġużeppi — iżd'umli u ħanin, U ġejt magħżul Inti — b'Missier. il-Bambin. F'ħanut ċkejken, fqajjar — kont taħdem bla serħ U b'Martek ma' ġenbek — Int kont tħoss kull ferħ U b'ibnek igħinek. — Min jaf Int x'kont tħoss X'ħin Lilu Marija — ma' qalbha Hi tross' X'ħassejt o Ġużeppi — x'ħin 'l Ibnek tliftuh Tlaqt Inti u Marija — imnikkta tfittxuH. Stagħġibtu x'ħin Lilu — rajtuH ma jridx jaf, U jwieġbek bil-ħlewwa — ''Inti ma kontx taf Li waslet is-siegħa — li ngħallem lin-nies, Ngħallimhom iħobbu — 'l Missieri bla qiesf' O Mqaddes Ġużeppi — ħarisna f'kull ħin, Int itlob għalina — liċ-ċkejken Bambin Sabiex lilna jbiegħ'd — mill-kruha tad-dnub U mill-bnedmin kollha — ikun Hu maħbub. ĦIDMIET TA' MEMBRI AKKADEMIĊI. il-Kav, Albert Cassola, Membru Akkademiku tal-'Għaqda' dan l-aħħar O xandar fuq it-television serje ta' lezzjonijiet fuq it-tagħlim ta' l-ilsien Malti. Is-Sur Cassola, li hu surmast kompetenti, fisser bil-għaqal bis-sengħa u bil-ħeffa s-sisien tat-tagħlim ta' ilsienna tant li x-xandiriet tiegħu kienu mhux biss mil- qugħin bil-gost u bi profitt, imma wkoll imfaħħrin ħafna minn kull min rahom u semagħhom. Mill-Kanada waslilna 'folder', dwar ix-xandir li qiegħed isamma' il-membru korrispondent, is-Sur Ġorġ Bonavia, mill-Canadian Broadcasting Corporation. Is- Sur Bonavia jxandar kull ġimgħa s-suġġett ''International Rendezvous' li jit- tratta dwar ċittadinanza, immigrazzjoni, informazzjoni fuq kummerċ, istruzzjoni, xogħol u servizzi soċjali, isemmi wkoll informazzjonijiet etniċi u tagħrif ieħor fuq ir-razez li stabbilew ruħhom fil-Kanada bl-użi u l-kostumi tagħhom, daqq u żfin, letteratura u arti; ilaqqa' wkoll 'interviews' ma' persunaġġi Kanadiżi u bar- ranin, Milli jidher dawn ix-xandiriet ta' Bonavia jingħoġbu wisq u saru popolari fost is-semmiegħa ta' l-Amerika ta' Fuq.